USAs Ohio osariigis esitas kiirabiarst Michael Newdow kohtule hagi, et dollarikupüüridelt eemaldataks deviis „In God We Trust“, vahendas The Daily Beast.
Newdow rõhutab oma hagis, et lause „Usume jumalasse“ rikub USA põhiseadust, mille järgi kirik peab olema riigist lahus.
Ateistist Newdow on ka varem riiki kohtusse kaevanud, näiteks 2004. aastal nõudis ta – edutult -, et lipuvandest eemaldataks sõnad „Under God“.
In God We Trust ilmus Ameerika Ühendriikide rahale 1864. aastal, deviisina võeti see käibele 1956. aastal, külma sõja päevil.